**ZMLUVA O SPONZORSTVE**

uzatvorená v zmysle § 50 a § 51 zákona č. 440/2015 Z. z. o športe

(ďalej len ako “**zmluva**”)

medzi zmluvnými stranami:

1. **Obchodné meno:**

Sídlo: IČO:
DIČ:

IČ DPH:

Registrácia: Obchodný register Okresného súdu Banská Bystrica,
 oddiel:
V mene ktorej koná:

Bankové spojenie:

Číslo účtu (IBAN):

 (ďalej len ako“**sponzor**“)

a

**2.Obchodné meno: Mestský športový klub Žiar nad Hronom, spol. s r.o.**

Sídlo: A. Dubčeka 45, 965 01 Žiar nad Hronom

Zapísaná: zapísaná v OR Okresného súdu Banská Bystrica, oddiel: Sro, vložka číslo 8378/S

ID v IS športu: 11150

IČO: 36 618 357

IČ DPH: SK2020065421

V mene ktorej koná: Ján Žiak - konateľ

Bankové spojenie: ČSOB, a.s.

Číslo účtu: SK07 7500 0000 0003 2610 8003

 (ďalej len ako“**sponzorovaný**” alebo“**klub**“)

**Článok 1**

**Predmet a účel zmluvy**

1. Predmetom zmluvy je záväzok sponzora poskytnúť sponzorovanému sponzorské a záväzok sponzorovaného umožniť sponzorovi spájať jeho obchodné meno, označenie, výrobky a služby s ...................... klubom a použiť sponzorské na dohodnutý účel súvisiaci so športovou činnosťou, ktorú vykonáva.
2. Účelom zmluvy je vzájomné vymedzenie práv a povinností medzi sponzorom a sponzorovaným, najmä stanovenie rozsahu a spôsobu poskytnutia sponzorského, vymedzenie účelu a spôsobu použitia sponzorského a úprava práv sponzora vo vzťahu k futbalovému klubu.

**Článok 2**

**Rozsah a spôsob poskytnutia sponzorského**

1. Sponzor sa zaväzuje poskytnúť klubu priame peňažné plnenie vo výške ........**,- EUR** (slovom: ) (ďalej len ako “**sponzorské**”).
2. Zmluvné strany sa dohodli, že sponzor bude poskytovať klubu sponzorské v období od ............... do vo výške:
3. Poskytnutie sponzorského sa neviaže na splnenie žiadnych ďalších podmienok.
4. Sponzorovaný poskytnuté sponzorské bez výhrad prijíma a zaväzuje sa ho použiť výlučne na dohodnutý účel.
5. Splátku sponzorského sa sponzor zaväzuje uhrádiť sponzorovanému formou bezhotovostného bankového prevodu na účet sponzorovaného uvedený v záhlaví tejto zmluvy..
6. Za účelom úhrady sponzorského je klub povinný vystaviť a doručiť sponzorovi faktúru počas celého trvania zmluvy.

**Článok 3**

**Účel a spôsob použitia sponzorského**

1. Sponzorovaný je oprávnený použiť sponzorské výlučne v súvislosti so športovou činnosťou, ktorú vykonáva.
2. Účelom poskytnutia sponzorského je zabezpečenie a podpora riadneho chodu klubu, s výhradným použitím na ......................... basketbal a zabezpečenie jeho kontinuálneho rozvoja v nasledujúcom období. Sponzor podporuje klub v jeho činnosti a súčasnom smerovaní a za týmto účelom dovoľuje sponzorovanému použiť sponzorské akýmkoľvek spôsobom, ktorý mu dovoľuje zákon o športe a iné právne predpisy, ak toto použitie priamo súvisí so športovou činnosťou, ktorú klub vykonáva.
3. Ak sponzorské nebolo použité do konca obdobia, na ktoré sa táto zmluva uzatvára, je sponzorovaný povinný nepoužitú časť sponzorského vrátiť sponzorovi. Sponzor môže písomne povoliť sponzorovanému použitie nevyčerpanej časti sponzorského aj po skončení tejto zmluvy.
4. Ak nebolo sponzorské použité v súlade s dohodnutým účelom, je sponzorovaný povinný vrátiť sponzorovi tú časť sponzorského, ktorá bola preukázateľne použitá v rozpore s dohodnutým účelom.

**Článok 4**

**Práva a povinnosti zmluvných strán**

1. Sponzorovaný sa zaväzuje použiť sponzorské výlučne na dohodnutý účel. Ak sponzorovaný poruší túto základnú povinnosť, je sponzor oprávnený od tejto zmluvy odstúpiť za podmienok stanovených v čl. 5 bod 5 zmluvy.
2. Sponzorovaný môže uvádzať názov alebo obchodné meno, sídlo, logo sponzora alebo logo jeho výrobku a služieb v spojení s basketbalovým klubom. Náklady na uvádzanie sponzora nesmú presiahnuť 10% z hodnoty sponzorského.
3. Sponzorovaný sa zaväzuje propagovať sponzora, jeho výrobky alebo služby, a to spôsobom a v rozsahu špecifikovanom v **Prílohe č. 1 - Zoznam marketingových plnení**, ktorá tvorí neoddeliteľnú súčasť tejto zmluvy.
4. Sponzor je oprávnený používať v súvislosti s basketbalovým klubom nasledujúce označenia: napr.

	1. “partner ..................................klubu”,
	2. “partner ..................................MŠK Žiar nad Hronom”,
	3. “partner ..................................tímu ......... MŠK Žiar nad Hronom

1. Sponzor má právo žiadať informácie o použití sponzorského a doklady preukazujúce použitie sponzorského a sponzorovaný je povinný mu ich bezodkladne poskytnúť.

**Článok 5**

**Trvanie a zánik zmluvy**

1. Táto zmluva sa stáva platnou a nadobúda účinnosť okamihom jej podpísania oboma zmluvnými stranami.
2. Táto zmluva sa uzatvára na dobu určitú, v trvaní od dňa účinnosti zmluvy do 31.12.202...
3. Táto zmluva zaniká:

	1. uplynutím doby, na ktorú bola uzatvorená,
	2. písomnou dohodou zmluvných strán,
	3. zánikom sponzorovaného bez právneho nástupcu,
	4. zánikom sponzora bez právneho nástupcu,
	5. odstúpením sponzora od zmluvy podľa čl. 5 ods. 5 zmluvy.
4. Túto zmluvu možno predčasne skončiť na základe vzájomnej dohody zmluvných strán. Dohoda o skončení musí byť písomná a podpísaná oboma zmluvnými stranami, inak je neplatná.
5. Sponzor je oprávnený od tejto zmluvy odstúpiť v prípade, že sponzorovaný používa sponzorské v rozpore s dohodnutým účelom. Sponzor je povinný vopred písomne upozorniť sponzorovaného na porušenie povinnosti použiť sponzorské výhradne na dohodnutý účel a na možnosť odstúpenia od zmluvy v prípade, že sponzorovaný ani v dodatočnej lehote stanovenej sponzorom, ktorá nemôže byť kratšia ako 30 dní odo dňa doručenia písomnej výzvy, neodstráni zistené nedostatky v použití sponzorského.
6. Sponzorovaný je oprávnený od zmluvy odstúpiť, ak je sponzor v omeškaní s poskytnutím sponzorského alebo jeho časti po dobu viac ako 10 dní.
7. Odstúpenie od zmluvy musí byť písomné a riadne doručené sponzorovanému. Odstúpením od zmluvy sa zmluva ruší ku dňu doručenia odstúpenia druhej zmluvnej strane.

**Článok 6**

**Zverejnenie**

1. Túto zmluvu, jej zmeny a doplnenia zverejní sponzorovaný najneskôr do 30 dní odo dňa jej podpisu oboma zmluvnými stranami na svojom webovom sídle: http:
2. Sponzorovaný je povinný priebežne zverejňovať informácie o spôsobe použitia sponzorského na svojom webovom sídle.
3. Sponzorovaný je povinný bezodkladne písomne alebo elektronicky oznámiť Ministerstvu školstva SR adresu webového sídla, na ktorom sú zmluva o sponzorstve v športe a vykazovanie použitia sponzorského zverejnené.

**Článok 7**

**Záverečné ustanovenia**

1. Táto zmluva sa uzatvára v dvoch origináloch, z ktorých každá zmluvná strana obdrží po jednom.
2. Akékoľvek zmeny alebo doplnenia zmluvy musia byť urobené formou písomného dodatku k zmluve a musia byť podpísané oboma zmluvnými stranami, inak sú neplatné.
3. Ak niektoré z ustanovení zmluvy je alebo sa stane neplatným či neúčinným, nedotýka sa to ostatných ustanovení zmluvy, ktoré zostávajú platné a účinné. Zmluvné strany sa v takom prípade zaväzujú dohodou nahradiť neplatné alebo neúčinné ustanovenie zmluvy novým ustanovením, ktoré najlepšie zodpovedá pôvodne zamýšľanej vôli zmluvných strán.
4. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa bezodkladne oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov.
5. Zmluvné strany sa dohodli, že táto zmluvy sa riadi právnym poriadkom Slovenskej republiky.
6. Zmluvné strany vyhlasujú, že si zmluvu pred jej podpisom prečítali, jej obsahu porozumeli a uzatvárajú ju na základe slobodnej a vážnej vôle, nie v tiesni za nápadne nevýhodných podmienok.
7. Neoddeliteľnou súčasťou tejto zmluvy je:

	1. **Prílohe č. 1** - Zoznam marketingových plnení,
	2. **Príloha č. 2** - Výpis z informačného systému športu o spôsobilosti prijímateľa verejných prostriedkov sponzorovaného,
	3. **Príloha č. 3** - Čestné vyhlásenie štatutárneho orgánu sponzora.

V ........................................, dňa

 **Sponzor Sponzorovaný**

 **\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

 Ján Žiak, konateľ spoločnosti

Mestský športový klub

Žiar nad Hronom, spol. s  r.o.